smurfville | Rosalind Franklin
Archive for the 'smurfville' Category
April 25, 2009 in smurfville
Daar is soveel smurfs – amper soveel soos die sterre bo ons koppe. Eendag was daar 'n groot indoena smurf, sy lei was nie skoon nie, maar in smurfville maak dit nie vir almal saak nie.
Voorheen was daar amper oorlog in Smurfville, maar die liewe pappa smurf, het die oorlog gekeer omdat hy 'n goeie man was (meer later oor hom). Toe 'n paar jaar later verskyn daar 'n hofnar op die toneel, 'n uiters onnosel een. 'n Blote kind.
Hy wou ook met die ou smurfs se kalwers ry, beweer nogal dat hy op 10-jarige ouderdom saam met die ou smurfs vir vryheid geveg het.
Hofnar is eintlik 'n arrogante klein snotkop wat vreeslike dinge kwytraak, en daarmee wegkom. Mense lag vir hom, maar is ook versigtig, vra maar vir die mense wat gebraaide hoender verkoop . . . Want die hofnar het al moord geskree.
Die groot indoena, wat al kwaad gedoen het, moes nog groter word: koning word. Bloed skree die smurfs, bloed. Toe maak hulle maar die tronkdeure vir die dansende indoena oop, sonder 'n verhoor, want netnou word die uitstelde rewolusie tog waar:
Die dansende indoena het toe koning geword, hy het so rondgespring dat ek hom nie lekker in fokus kon kry nie. Hy word binnekort gekroon.
Eintlik is daar lank-lank gelede al besluit, deur magte onbekend, hy sal die nuwe koning wees, kom wat wil. Want wie het hom as koningskandidaat gekies voordat die smurf op straat vir hom gestem het?
Hy het ook baie vroue, bekend as smurfettes. Niemand weet wie die koningin sal wees nie. Dalk nie een van die wat sover opgespoor kon word nie. Niemand weet eintlik iets van hulle af nie, behalwe van die een wat hy geskei het en sy was "bad news".